Syk Marit Bjørgen står over sprinten i Drammen
- Hun er litt småforkjølet. Hun kjente det klødde bakerst i halsen i går, og så var hun litt tett i dag. Da fant vi det best å stå over, sier landslagstrener Egil Kristiansen ifølge Dagbladet. Bjørgen håper i stedet å bli klar til søndagens 30 kilometer i Holmenkollen. Hun ble nummer to på sprinten i Lahti sist helg, men er sjanseløs i sammendraget i verdenscupen etter at hun måtte stå over Tour de Ski på grunn av hjerterytmeforstyrrelser.
Marit Bjørgen er forkjølet og går ikke onsdagens verdenscupsprint i Drammen.